**Vysvetlenia týkajúce sa otázok k ustanoveniam Prílohy D1 Zmluva o energetickej efektívnosti pre verejný sektor.**

**Vysvetlenie č. 1**

Bod 1.1 Zmluvy, definícia „Práva spojené s poskytovaním Služby“

Otázka: Ako sú definované neobvyklé zmluvné podmienky?

Vysvetlenie: Pojem „neobvyklé“ sa vykladá s ohľadom na pomery v danom čase, mieste a danom odvetví. Obvyklosť, resp. neobvyklosť nie je možné definovať jasnou hranicou. Preto aj Zmluva (rovnako ako právny poriadok) používa termín vyjadrujú požiadavku na primeranosť s ohľadom dané okolnosti, čomu zodpovedá použitý termín „obvyklé“.

**Vysvetlenie č. 2**

Bod 3.1 Zmluvy „Pre účely spracovania Návrhu je Poskytovateľ povinný do Návrhu zahrnúť projektovú dokumentáciu, ktorá tvorí súčasť Prílohy č. 5 tejto Zmluvy.“

Otázka: Aký rozsah? Je možné riešiť výmenu svietidiel ako udržiavacie práce?

V tomto kontexte Verejný obstarávateľ doplnil pod toto ustanovenie nasledovný dovetok:

Vysvetlenie: „Pri spracovaní Návrhu je Poskytovateľ povinný spracovať projektovú dokumentáciu osobitne v členení (ak to bude z povahy veci relevantné) na (i) projektovú dokumentáciu Obnovy, ktorá si vyžaduje stavebné povolenie alebo ohlásenie drobnej stavby a (ii) projektovú dokumentáciu Obnovy, ktorú je možné vykonať ako udržiavacie práce bez potreby stavebného povolenia alebo ohlásenia drobnej stavby.“

**Vysvetlenie č. 3**

Bod 3.3 písm. g) - Tento bod je potrebné preklopiť aj do povinností Prijímateľa - aby nám poskytol priestor na odkladanie odpadu na dlhšiu dobu.

Vysvetlenie: V súvislosti s možnosťou uskladnenia odpadu na rokovaniach Verejný obstarávateľ informoval každého záujemcu o možnosti uskladnenia odpadu v areáli VPS prípadne na skládke odpadu v Stupave. Podmienky uskladnenia odpadu dotknuté subjekty poskytnú každému z prípadných uchádzačov rovnaké. Komerčne ich je však nevyhnutné dojednať s dotknutými subjektami. Nejedná sa teda o nominovaných subdodávateľov priamo zo strany Verejného obstarávateľa. Uchádzač sa môže rozhodnúť využiť aj nevyužiť túto možnosť.

**Vysvetlenie č. 4**

15.1. písm. b)(i) žiadame o vysvetlenie tohto bodu

Vysvetlenie. Bod 15.1(a)(i) obsahuje požiadavku na povinnosť Poskytovateľ 9 mesiacov pred Konečným dňom zabezpečiť na vlastné náklady prostredníctvom odborníka s príslušnou kvalifikáciou vybraného so súhlasom Prijímateľa vykonanie auditu energetického hospodárstva Infraštruktúry, ktorý bude obsahovať zhodnotenie technického stavu Obnovených zariadení, zhodnotenie zostávajúcej technickej životnosti Obnovených zariadení a hodnotu Obnovených zariadení, a ktorý predloží Prijímateľovi na schválenie

Bod 15.1. písm. b )(i) uvádza, že ak o tom Prijímateľ požiada, tak sa takýto audit uskutoční za rovnakých podmienok aj vo vzťahu k Právam spojených s poskytovaním Služby.

**Vysvetlenie č. 5**

15.1. písm. b)(ii) žiadame upresnenie pojmu vstupu do práv spojených s poskytovaním služby v bode 1.1. vo väzbe na tento bod.

Vysvetlenie: Jedná sa o akékoľvek práva (najmä ako sú definované v bode 1.1 Zmluvy), ktoré Poskytovateľ nadobudol, alebo ktorých je účastníkom, v súvislosti s poskytovaním Služby na základe tejto Zmluvy. V bode 15.1. písm. b)(ii) je ustanovené právo prijímateľa do týchto práv za daných podmienok vstúpiť namiesto Poskytovateľa.

Jedná sa o ustanovenie zmluvy vyplývajúcej zo záväzného vzoru zmluvy o energetickej efektívnosti pre verejný sektor. S ohľadom na povahu tohto projektu je však zrejmé, že rozsah takýchto práv v danom prípade bude zrejme nulový.

**Vysvetlenia týkajúce sa otázok k ustanoveniam Prílohy D2 Zmluva o dielo.**

**Vysvetlenie č. 6**

Bod 2.2.1 ZoD:Zhotoviteľ je povinný zaobstarať všetky povolenia, licencie, súhlasy, vyjadrenia, stanoviská a rozhodnutia požadované Právnymi predpismi a touto Zmluvou týkajúce sa vyhotovenia a dokončenia Diela a odstránenia akýchkoľvek vád a nedorobkov a zaplatiť všetky dane, odvody a poplatky súvisiace s tým.

Prosíme o vysvetlenie.

Odpoveď: Dané ustanovenie iba potvrdzuje, že v cene zhotoviteľa sú započítané všetky jeho náklady vrátane daní, odvodov a poplatkov, ktoré bude zhotoviteľ vynakladať pre účely plnenia zmluvy, t. j. nebude mať nárok na žiadne ďalšie kompenzácie nákladov okrem zmluvnej ceny.